**Shoqata Përtej Barrierave**

**Thirrje për Ekspert**

**Ekspert IT për Mirëmbajtjen e Platformës “VullnetarizmiPikëAL”**

**& Aplikacionit “Mobile Volunteering”**

***Termat e Referencës***

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*Përtej Barrierave është një organizatë jofitimprurëse e shoqërisë civile, e themeluar në vitin 2004. Ne punojmë me të rinjtë në nivel kombëtar, rajonal dhe evropian, duke promovuar përfshirjen dhe ngritjen e kapaciteteve përmes edukimit joformal. Përtej Barrierave është Pika e Kontaktit e programeve Erasmus+ YiA dhe European Solidarity Corps të Komisionit Evropian, për Shqipërinë.*

**Mbi Projektin**

Vullnetarizmi është një forcë sociale, dinamike, unifikuese dhe e fuqishme për komunitetin e njëkohësisht një aktivitet, filozofia e të cilit në Shqipëri është ende në zhvillim. Përveç infrastrukturës ligjore e cila ka ende nevoje për përmirësime reale, vullnetarizmin në Shqipëri ka nevoje për nxitje, promovim dhe edukim të vazhdueshëm.

Projekti “Rritja e kapaciteteve për vullnetarizëm të qëndrueshëm” është një projekt që do të implementohet nga Shoqata Përtej Barrierave, financuar nga Agjencia për Mbështetjen e Shoqërisë Civile në Shqipëri.

Qëllimi kryesor i këtij projekti është krijimi i një mjedisi mundësues përmes ngritjes së kapaciteteve të ofruesve të vullnetarizmit, promovimit të tij si një mjet për qytetari aktive dhe solidaritet, si dhe inkurajimi i aktorëve kyç për të bashkëpunuar në përmirësimin e kuadrit ligjor të vullnetarizmit në Shqipëri. Ky qëllim synohet të realizohet përmes 4 aktiviteteve: Cikli i Menaxhimit të Strukturuar të Vullnetarëve (CMV); Promovim i mjeteve dixhitale për rekrutimin dhe angazhimin e vullnetarëve; Fushata informative dhe promovuese; Konferenca kombëtare e vullnetarizmit 3.0.

**Platforma “VullnetarizmiPikëAL”**

Platforma *VullnetarizmiPikëAL* është një platformë kombëtare dixhitale ndërvepruese për vullnetarizmin në Shqipëri, si një mjet promovues, informativ, lehtësues dhe i organizuar për rekrutimin e vullnetarëve, por edhe një risi në mbledhjen dhe ofrimin e të dhënave cilësore dhe sasiore në këtë fushë. Kjo platformë ofron rritje të kapaciteteve me informacion, burime dhe mjete për të gjithë aktorët e interesuar në sektorin e vullnetarizmit.

**Aplikacioni “Mobile Volunteering”**

*Vullnetarizmin në Celular* vjen si një ide origjinale e cila propozon një lehtësim të mënyrës se si vecanërisht të rinjtë por jo vetëm, mund të gjejnë mundësitë e vullnetarizmit dhe se si ofruesit e vullnetarizmit (kryesisht organizatat dhe institucionet) të kenë një pikëtakim me vullnetarët në botën dixhitale. Ky aplikacion ka vecantinë e mekanizmit match-making të integruar në brendësi i cili u lejon përdoruesve (ofruesve dhe vullnetarëve) që përmes filtrave të interesave të gjejnë njëri-tjetrin dhe është i përdorshëm pa pagesë në sistemet Android dhe IOS.

**Detyrat dhe përgjegjësitë:**

Eksperti me mbështetjen e organizatës do te ketë detyrat e mëposhtme:

* Mbajtja e kontakteve dhe koordinimi me skuadrën e Përtej Barrierave për ecurinë e funksionimit të platformës dhe aplikacionit në cdo kohë
* Identifikimi dhe zgjidhja e problemeve teknike
* Përditësimi (update), modifikimi, vlerësimi i vazhdueshëm i funksionimit të platformës dhe aplikacionit

**Kriteret për aplikim**

* Individi/Kompania kandidate duhet të zotërojë së paku 3 vite eksperiencë pune në zhvillim dhe mirëmbajtje platformash/aplikacionesh

**Dokumentet e nevojshme për aplikim**

* Jetëshkrim (CV)
* Letër interesi

 **Procedura e Vlerësimit**

Zgjedhja e personit do të bazohet në: se sa mirë aplikimi përmbush kërkesat e përcaktuara në termat e referencës.

*Subjektet e interesuara duhet të dërgojnë çdo aplikim brenda datës* ***15 Gusht 2023****, në adresën elektronike:*

office@beyondbarriers.org

*\*Ju lutem konsideroni që vetëm kandidatët fitues do të kontaktohen.*